
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	18 mai 2009

	Nr.
	27/323


AVIZ

asupra proiectului de Lege privind aprobarea Ordonanţei de urgenţă a Guvernului nr.40/2009 pentru modificarea şi completarea Legii învăţământului nr.84/1995 şi a Legii nr.128/1997 privind Statutul personalului didactic
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. PLx 248 din 4 mai 2009, cu proiectul de Lege privind aprobarea Ordonanţei de urgenţă a Guvernului nr.40/2009 pentru modificarea şi completarea Legii învăţământului nr.84/1995 şi a Legii nr.128/1997 privind Statutul personalului didactic. 

Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 12 mai 2009.

În urma finalizării dezbaterilor, membrii comisiei au hotărât, cu unanimitate de voturi, avizarea proiectului de lege cu un amendament, redat în Anexa la prezentul aviz.
PREŞEDINTE,




SECRETAR,


Victor Paul DOBRE



Adrian SOLOMON

Întocmit,

Consultant parlamentar Lidia Ana VLĂDESCU
A N E X A

	Nr. crt.
	Text iniţial
	Text propus de Comisie

(autorul amendamentului)
	Motivare

	1
	__
	Articol unic. – Se aprobă Ordonanţa de urgenţă a Guvernului nr.40 din 22 aprilie 2009 pentru modificarea şi completarea Legii învăţământului nr.84/1995 şi a Legii nr.128/1997 privind Statutul personalului didactic, publicată în Monitorul Oficial al României, Partea I, nr.286 din 30 aprilie 2009, cu următoarea modificare:


	Pentru respectarea normelor de tehnică legislativă, având în vedere modificarea propusă.

	2
	2. La articolul 151 alineatul (2), literele a) şi b) se modifică şi vor avea următorul cuprins: 

"a) educatoare, profesori pentru învăţământul preşcolar - în învăţământul preşcolar; 

b) învăţători, profesori pentru învăţământul primar - în învăţământul primar;". 


	- La articolul I punctul 2, literele a) şi b) ale alineatului (2) al articolului 151 se modifică şi vor avea următorul cuprins: 

"a) educatori/educatoare, profesori pentru învăţământul preşcolar - în învăţământul preşcolar; 

b) învăţători/învăţătoare, profesori pentru învăţământul primar - în învăţământul primar;". 

Autor: d-na deputat Cristina Ancuţa Pocora


	Pentru respectarea normelor de tehnică legislativă.
Pentru unitate de terminologie şi pentru asigurarea principiului egalităţii de şanse.

